Nijigata

Nijigata () – miestas Nijigatos prefektūroje, Japonijoje; prefektūros sostinė. Čia gyvena virš 813 tūkst. gyventojų.

Po Meidži restauracijos tapo laisvu uostu. 1889 m. miestui suteiktas miesto statusas, nuo 2007 m. balandžio 1 d. jis yra ir valstybinio pavaldumo miestas.

Istorija 

Vietoje, kur dabar įsikūrusi Nijigatos prefektūra, žmonės apsigyveno dar Džiomon laikotarpiu. Pasak Nihon Shoki, 647 m. čia buvo pastatyta tvirtovė. Tačiau vieta buvo nežymi iki XVI a., kai čia buvo įkurtas uostas.

Geografija 

Nijigata įsikūrusi derlingoje Japonijos jūros pakrantės lygumoje, priešais Sado salą. Ribojasi su Seiru, Šibata, Aganu, Gosenu, Tagamiu, Kamu, Sandžiu, Cubame, Jahiku, Nagaoka.

Seniūnijos 
Nijigata suskirstyta į 8 seniūnijas:

Sportas 

Nijigatoje 2002 m. vyko XVII pasaulio futbolo čempionatas.

Miesto simboliai 
Oficiali miesto gėlė – tulpė, medis – gluosnis.

Miestai partneriai 

  Galvestonas, Teksasas, JAV (nuo 1965 m. sausio 28 d.)
  Chabarovskas, Rusija (nuo 1965 m. balandžio 23 d.)
  Harbinas, Kinija (nuo 1979 m. gruodžio 17 d.)
  Vladivostokas, Rusija (1991 m. vasario 28 d.)
  Birobidžanas, Rusija (nuo 2005 m. rugpjūčio 30 d.)

Išnašos

Nuorodos 
 
 Oficiali Nijigatos svetainė (japonų k.)
 Oficiali Nijigatos svetainė 

Nijigatos prefektūros miestai